**PROCES VERBAL**

**Nr.131 din 29.06.2012**

***al şedinţei Consiliului de Observatori al Instituţiei Publice Naţionale***

***a Audiovizualului Compania “Teleradio-Moldova”***

**Au fost prezenţi**

***membrii Consiliului de Observatori:* Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.**

**Au asistat:**

**C.Marin** – Președintele Companiei, **A.Dorogan** – Directorul radiodifuziunii IPNA Compania „Teleradio-Moldova”, **E.Josanu** – Director-interimar al televiziunii, **T.Vlas** – Șefa Departamentului programe și planificare.

**Ordinea de zi publicată:**

*1) Volumul de emisie originală (în primă audiție) în serviciile de programe ale IPNA Compania „Teleradio-Moldova” în perioada estivală a anului 2012.  
 2) Scrisori, demersuri.  
 3) Diverse.*

S-a votat începerea şedinţei.

**„Pentru” – 6 voturi**.

S-a propus aprobarea *Ordinii de zi* cu următoarele modificări:

*1) Alegerea secretarului ședinței Consiliului de Observatori*.

*2) Volumul de emisie originală (în primă audiție) în serviciile de programe ale IPNA Compania „Teleradio-Moldova” în perioada estivală a anului 2012*.

*3) Scrisori, demersuri*.

*4) Stabilirea datei ședinței de concurs pentru suplinirea funcţiei de director al televiziunii IPNA Compania „Teleradio-Moldova”*.

*5) Diverse*.

**S-a votat: „Pentru” – 6 voturi.**

***1. Alegerea secretarului şedinţei CO din 29 iunie 2012*.**

A fost propusă candidatura dnei V.Bogatu în calitate de secretar al şedinţei.

**S-a votat: „Pentru” – 6 voturi.**

***2. Volumul de emisie originală (în primă audiție) în serviciile de programe ale IPNA Compania „Teleradio-Moldova” în perioada estivală a anului 2012.***

În opinia administrației Companiei, practica grilelor de emisie sezoniere începe să se afirme. Potrivit proiectului prezentat, urmează:

* la Radio, să fie operate o serie de modificări și adaptări, specifice grilei de vară – suspendarea emisiunilor matinale (8.00-10.00), câteva emisiuni vor apare de 2 ori pe lună, în loc de 4;
* la televiziune modificările sunt condiţionate de Campionatul european de fotbal.

Membrii CO au adresat un șir de întrebări privind *grila de vară*, fișele de cost, emisiunile din *grila de toamnă*.

S-a pus la votproiectul *Hotărârii cu privire la micșorarea volumului de emisie originală (în primă audiție) în serviciul de programe „Radio Moldova” al IPNA Compania „Teleradio-Moldova” în perioada estivală a anului 2012*.

**S-a votat: „Pentru” – 6 voturi.**

S-a pus la vot proiectul *Hotărârii cu privire la micșorarea volumului de emisie originală (în primă audiție) în serviciul de programe „Moldova 1” al IPNA Compania „Teleradio-Moldova” în perioada estivală a anului 2012*.

**S-a votat: „Pentru” – 6 voturi.**

***3. Scrisori, demersuri*.**

A.Dorogan a informat membrii CO privind adoptarea recentă, de către *Uniunea Europeană de Radio şi Televiziune (EBU-UER)*, a *Declaraţiei privind valorile fundamentale ale mass-mediei publice*. Acest document este foarte important, urmează a fi mediatizat şi prezentat tuturor autorităţilor publice naţionale.

Membrii Consiliului de Observatori au discutat despre necesitatea respectării, promovării și implementării *Declaraţiei privind valorile fundamentale ale mass-mediei publice*.

Președintele CO a pus la vot proiectul *Hotărârea cu privire la Declaraţia privind valorile fundamentale ale mass-mediei publice*.

**S-a votat: „Pentru” – 6 voturi.**

***4. Stabilirea datei ședinței de concurs pentru suplinirea funcţiei de director al televiziunii IPNA Compania „Teleradio-Moldova”*.**

Membrii CO au discutat despre data ședinței la care urmează să fie ales directorul televiziunii.

Președintele CO a pus la vot proiectul *Hotărârii cu privire la anunțarea concursului pentru suplinirea funcţiei de director al televiziunii IPNA Compania „Teleradio-Moldova”*, prin care s-a decis convocarea ședinței de concurs în ziua de 14 septembrie.

**S-a votat: „Pentru” – 6 voturi.**

***5. Diverse.***

Membrii CO au discutat chestiuni organizatorice, inclusiv activitatea CO în perioada estivală şi desfășurarea concursului pentru suplinirea funcţiei de director al televiziunii.

**Durata şedinţei:** 16:00-18:15

**Au semnat:**

1. Eugeniu RÎBCA \_\_\_\_\_\_\_Preşedintele Consiliului de Observatori

2. Viorica BOGATU \_\_\_\_\_\_ Secretarul şedinţei Consiliului de Observatori

3. Aurelia PERU-BALAN \_\_\_\_\_\_\_\_\_\_\_\_

4. Vitalie ŢAPEŞ \_\_\_\_\_\_\_\_\_\_\_\_\_\_\_\_\_\_\_

5. Raisa LOZINSCHI-HADEI \_\_\_\_\_\_\_\_\_

6. Viorica MEŞINĂ-PRODAN \_\_\_\_\_\_\_\_\_